31993D0509
L 238/44
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 септември 1993 година
за изменение на Решение 93/195/ЕИО по отношение на повторното въвеждане на регистрирани коне от някои състезателни комплекси в Съединените американски щати
(93/509/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Директива 92/36/ЕИО (2) и по-специално член 19, ii) от нея,
като има предвид, че Комисията, с Решение 93/195/ЕИО (3), определя ветеринарно-санитарните условия и ветеринарното сертифициране при повторното въвеждане на регистрирани коне, използвани за спортни, състезателни и културни прояви след временен износ;
като има предвид, че е потвърдена появата на заразен артериит по конете на Арлингтонската международна писта - Илинойс, Чърчил Даунс - Кентъки, Ак-сар-бен - Небраска и Преъри Медоус - Айова в Съединените американски щати;
като има предвид, че появата на заразен артериит по конете вероятно ще представлява опасност при повторното въвеждане, следващо временния износ, на регистрирани в Общността коне, които са участвали в състезания в горепосочените състезателни комплекси;
като има предвид, че вследствие на горепосоченото е необходимо да се предприемат стъпки за въвеждането на забрана, в съответствие с горепосоченото решение, на повторното въвеждане, следващо временен износ, на регистрирани коне, използвани за състезателни, спортни и културни прояви, от горепосочените състезателни комплекси; като има предвид, че в светлината на епизоотичната информация за болестта, забраната трябва да бъде ограничена до период от шест месеца;
като има предвид, че предвидените мерки в настоящото решение са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 93/195/ЕИО се изменя, както следва:
1.
В приложение I, група В, „Съединените американски щати“ се заменя от следния текст:
„Съединените американски щати (с изключение, до 28 февруари 1994 г., на следните състезателни комплекси: Арлингтонската международна писта - Илинойс, Чърчил Даунс - Кентъки, Ак-сар-бен - Небраска и Преъри Медоус - Айова)“.
2.
В приложение II, група В, „Съединените американски щати“ се заменя от следния текст:
„Съединените американски щати (с изключение, до 28 февруари 1994 г., на следните състезателни комплекси: Арлингтонската международна писта - Илинойс, Чърчил Даунс - Кентъки, Ак-сар-бен - Небраска и Преъри Медоус - Айова)“
Член 2
Адресати на настоящото решение са държавите-членки.
Съставено в Брюксел на 21 септември 1993 година.